BMW F01

Η BMW Σειρά 7 F01 / F02 ήταν ένα μεγάλο πολυτελές σεντάν αυτοκίνητο της κατηγορίας F, που κατασκευάστηκε από τη γερμανική αυτοκινητοβιομηχανία BMW, από τον Αύγουστο του 2008 έως τον Ιούνιο του 2015. Αντικατέστησε τη BMW E65 / E66 και ήταν η πέμπτη κατά σειρά γενιά της Σειράς 7. Αντικαταστάθηκε τον Ιούλιο του 2015 από τη BMW G11.

 Ονοματολογία 

Κυκλοφόρησε σε 4 εκδόσεις: 

 F01 - η στάνταρ εκδοχή.
 F02 - η εκδοχή με μακρύτερο κατά 14,0 εκατοστά μεταξόνιο.
 F03 - η θωρακισμένη εκδοχή.
 F04 - η υβριδική εκδοχή βενζίνης / ηλεκτροκινητήρα, γνωστή εμπορικά ως ActiveHybrid7.

Σε αντίθεση με την σκανδαλώδη αισθητική της προκατόχου BMW E65 / E66, που είχε πυροδοτήσει πλήθος από αρνητικά σχόλια στον Τύπο αυτοκινήτου και στο κοινό, η αισθητική της F01 / F02, που είχε διαμορφωθεί το 2006 από τον Καναδό σχεδιαστή Karim Habib, απέσπασε άκρως θετικά σχόλια από τον Τύπο αυτοκινήτου και το κοινό, και θεωρήθηκε ως έντονα ελκυστική. Επίσης, τοποθετήθηκε ένα νέο σύστημα iDrive, που ήταν ακόμα πιο εύχρηστο από αυτό της προηγούμενης γενιάς.

 8-τάχυτο αυτόματο κιβώτιο 

Το 2009, η BMW έγινε η πρώτη ευρωπαϊκή και δεύτερη παγκοσμίως (μετά την Lexus, στο Lexus LS τέταρτης γενιάς, που κυκλοφόρησε για πρώτη φορά στην αγορά το 2006) εταιρεία που εισήγαγε 8-τάχυτο αυτόματο κιβώτιο, και συγκεκριμένα το 8HP της γερμανικής εταιρείας ZF, το οποίο και ήταν στάνταρ στις εκδόσεις 760i, 760Li και Active Hybrid 7 της Σειράς 7 F01 / F02.

Από την ανανέωση του μοντέλου, που έγινε τον Ιούλιο του 2012, το 8-τάχυτο αυτόματο κιβώτιο καθιερώθηκε οριστικά και ως στάνταρ σε όλες τις εκδόσεις της Σειράς 7 F01 / F02, ενώ σταδιακά στα μεταγενέστερα χρόνια επικράτησε και στα πιο μεσαία μοντέλα της BMW.

 Κινητήρες 

Σημειωτέον ότι όλοι οι κινητήρες της Σειράς 7 F01 / F02 έφεραν turbo, με μοναδική εξαίρεση μια ασθενέστερη εκδοχή του εξακύλινδρου σε σειρά (I6) βενζινοκινητήρα των 2.979 cm³ (έκδοση 730i/Li), η οποία διατέθηκε αποκλειστικά στην Ασία και σε συνδυασμό με το μακρύ μεταξόνιο. Επίσης, σε κάποιες χώρες διεθνώς η κορυφαία έκδοση 6.0 λίτρων V12 συνδυάστηκε μόνο με το μακρύ μεταξόνιο.

Ειδικότερα η ονομασία 740d δεν υποδηλώνει μεγαλύτερο κυβισμό, αλλά την ύπαρξη διπλού turbo στον 6-κύλινδρο σε σειρά κινητήρα ντίζελ των 2.993 cm³, αντί για ένα μόνο turbo που έφερε η φθηνότερη έκδοση 730d.

 Μοντέλο  Κωδικός κινητήρα  Κυβισμός / κύλινδροι  Ισχύς / rpm Ροπή / rpm Έτη παραγωγήςΒενζίνη 730i/Li N54B30 2.979 cm³ I6 24V 190 kW; 254 hp / 6.600 310 N·m / 2.600 2009-2015 740i/Li N54B30 2.979 cm³ twin turbo I6 24V 240 kW; 322 hp / 5.800 450 N·m / 1.500-4.500 2008-2015 750i/Li N63B44 4.395 cm³ twin turbo V8 32V 300 kW; 402 hp / 5.500-6.400 600 N·m / 1.750-4.500 2008-2015 760i/Li N74B60 5.972 cm³ twin turbo V12 48V 400 kW; 537 hp / 5.250 750 N·m / 1.500-5.000 2009-2015 ActiveHybrid7, ActiveHybrid7L N63B44 4.395 cm³ twin turbo V8 32V + ηλεκτροκινητήρας 342 kW; 459 hp / 5.500-6.400  700 N·m / 2.000-4.500   2010-2015Diesel 730d/Ld N57D30 2.993 cm³ turbo I6 24V 180 kW; 242 hp / 4.000 540 N·m / 1.750-3.000 2008-2015 / 2009-2015 740d N57D30TOP 2.993 cm³ twin turbo I6 24V 225 kW; 302 hp / 4.400 600 N·m / 1.500-2.500 2009-2015

Στο Σαλόνι Αυτοκινήτου του Λος Άντζελες το 2008, η BMW ανακοίνωσε ότι η εκδοχή της 750i/Li για τη Βόρεια Αμερική θα έφερε έναν βενζινοκινητήρα 4.4 λίτρων V8 twin-turbo από τη BMW X6 xDrive50i, ισχύος 400 hp (300 kW) και με ροπή 610 N·m (450 lb·ft).

 Επιδόσεις 

Τα παρακάτω νούμερα βασίζονται στα στοιχεία της επίσημης ιστοσελίδας της BMW Σειράς 7 και συγκεκριμένα στην ενότητα «Models and technical data», εκτός αν αναφέρεται κάποια άλλη πηγή. Επίσης, όπου RWD = κίνηση στους πίσω τροχούς και όπου AWD = 4-κίνηση, ενώ ο αστερίσκος υποδηλώνει ηλεκτρονικό κόφτη της τελικής ταχύτητας.

 Μοντέλο  Μετάδοση κίνησης  Επιτάχυνση0–100 km/h  Μέγιστηταχύτητα730i/730LiRWD7,8 sec245 km/h740i/740LiRWD5,9 / 6,0 sec(Road&Track: 5,1)250 km/h*750i/750LiRWD (έξτρα AWD)5,2 / 5,3 sec250 km/h*760i/760LiRWD4,6 sec250 km/h*ActiveHybrid7ActiveHybrid7LRWD4,9 sec250 km/h*760Hi/760HLiRWD4,6 sec250 km/h*730d/LdRWD7,2 / 7,3 sec245 km/h740dRWD (έξτρα AWD)6,3 sec250 km/h*

 Αναφορές 

 Βιβλιογραφία 
 BMW Group, ed. (2009). Der neue BMW 7er: Entwicklung und Technik [The New BMW 7 Series: Development and Technology]. ATZ/MTZ-Typenbuch series (in German). Wiesbaden, Germany: Vieweg+Teubner Verlag. ISBN 9783834807731.

 Εξωτερικοί σύνδεσμοι 
 www.topspeed.com/cars/ BMW 7 Series/ a look back
 www.7-forum.com/ BMW F01 / F02
 2009-2014 BMW 7 Series review (αναφέρεται στη BMW F01 / F02 Αμερικανικών προδιαγραφών)

F01
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα